Tanczos: Statul să fie mai „ferm” în colectarea taxelor. Când nu intervine la timp, o companie se poate ascunde după legea insolvenței
Ministrul Finanțelor, Tanczos Barna, a declarat, duminică seara, în cadrul emisiunii „Briefing” de la Digi 24, că statul uneori nu are „o atitudine suficient de fermă” în privința colectării taxelor, iar o instituție care nu intervine la timp „lasă răgaz unei companii să se ascundă, de exemplu, după legea insolvenței”. Astfel ANAF nu mai poate face executarea silită. Oficialul guvernamentul spune că legislația trebuie adaptată pentru „a ajuta ANAF să fie eficientă în momentul oportun” și să închidă, cu ajutorul sistemelor informatice, „eventualele grupuri de interes infracțional, acolo unde sunt suveici”.